Z A P I S N I K

s 19. sjednice Upravnog vijeća Dječjeg vrtića Vrbovec održane dana 13.9.2022. godine u prostorijama Dječjeg vrtića Vrbovec s početkom u 19.15 sati

Pristutni: Maja Novosel – predstavnica osnivača i predsjednica, Petra Prelog – zamjenica za vrijeme privremene spriječenosti ravnatelja, Mirjana Kunder – predstavnica osnivača i zamjenica predsjednice, Helena Drvenkar – prestavnica osnivača, Ivana Katinić, Renata Stanić – predstavnice odgojitelja, Iva Lončarić Kelečić – predstavnica roditelja, Višnja Marjanac – tajnica i zapisničarka

Ispričao se: Vlado Mesnik – predstavnik osnivača

Gđa Novosel, predsjednica pozdravila je prisutne, konstatirala kvorum te je predložila sljedeći

D N E V N I R E D

1. Usvajanje zapisnika sa 18. sjednice Upravnog vijeća održane 31. kolovoza 2022. godine,
2. Zasnivanje radnog odnosa za radno mjesto odgojitelja na određeno puno radno vrijeme,
3. Raspisivanje natječaja za radno mjesto odgojitelja na određeno puno radno vrijeme za provođenje programa predškole u Preseki i Rakovcu te ispomoć i zamjena u redovnom programu,
4. Prijedlog povećanja iznosa sudjelovanja roditelja u pokriću dijela troškova usluga vrtića,
5. Pitanja, prijedlozi i mišljenja.

Nije bilo primjedbi te je predloženi dnevni red jednoglasno usvojen.

Ad. 1.

Gđa Novosel, predsjednica konstatirala je da su članovi Upravnog vijeća zapisnik s 18. sjednice dobili elektronskom poštom, otvorila raspravu i upitala ima li primjedbi.

Nije bilo pitanja ni primjedbi te je gđa Novosel, predsjednica predložila usvajanje zapisnika.

Jednoglasno je donesen

Zaključak:

Usvaja se zapisnik s 18. sjednice Upravnog vijeća.

Ad. 2.

Gđa Novosel, predsjednica dala je riječ gđi Prelog, zamjenici za vrijeme privremene spriječenosti ravnatelja.

Gđa Prelog, zamjenica za vrijeme privremene spriječenosti ravnatelja rekla je da se pet osoba prijavilo na natječaj, samo jedna kandidatkinja zadovoljava sve uvjete. Osim toga na natječaj se javila jedna učiteljica, te Barbara Mušak, Lora Čučurić i Ivona Falčević, studentice predškolskog odgoja koje već povremeno rade na zamjeni kao nestručne zamjene. S obzirom da jedina zadovoljava propisane uvjete, Gđa Prelog, zamjenica za vrijeme privremene spriječenosti ravnatelja predložila je zasnivanje radnog odnosa s Anom Ležaić, sveučilišnom prvostupnicom odgojiteljicom djece rane i predškolske dobi.

Gđa Novosel, predsjednica otvorila je raspravu.

Nije bilo pitanja ni primjedbi te je gđa Novosel, predsjednica predložila donošenje Odluke o izboru kandidata.

Prijedlog je jednoglasno usvojen.

Upravno vijeće donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po natječaju za radno mjesto odgojitelja na određeno puno radno vrijeme KLASA: 112-01/22-01/03, URBROJ: 238/32-69-04-22-2 objavljenom 2. rujna 2022. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), na prijedlog zamjenice za vrijeme privremene spriječenosti ravnatelja izabrana je sljedeća kandidatkinja:

Ana Ležaić, sveučilišna prvostupnica odgojiteljica djece rane i predškolske dobi.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s izabranom kandidatkinjom sklopiti ugovor o radu.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/22-01/03, URBROJ: 238-32-69-04-22-1 od 31. kolovoza 2022. godine, raspisan je natječaj za radno mjesto odgojitelja/ice na određeno puno radno vrijeme (1 izvršitelj) KLASA: 112-01/22-01/03, URBROJ: 238-32-69-04-22-2 te je isti, sukladno Zakonu o predškolskom odgoju i obrazovanju, objavljen 2. rujna 2022. godine.

Na natječaj je pristiglo pet zamolbi, od toga četiri kandidatkinje za zadovoljavaju uvjete natječaja: Andrea Klanjec, magistra primarnog obrazovanja te Barbara Mušak, Ivona Falčević i Lora Čučurić – studentice predškolksog odgoja i obrazovanja. Gđa Ana Ležaić udovoljava svim uvjetima natječaja te je zamjenica za vrijeme privremene spriječenosti ravnatelja Dječjeg vrtića Vrbovec predložila zasnivanje radnog odnosa s kandidatkinjom Anom Ležaić, odgojiteljicom predškolske djece.

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 3.

Gđa Novosel, predsjednica dala je riječ gđi Prelog, zamjenici za vrijeme privremene spriječenosti ravnatelja.

Gđa Prelog, zamjenica za vrijeme privremene spriječenosti ravnatelja rekla je da je potrebno raspisati natječaj s obzirom na to da se približava provođenje obveznog programa predškole te da će osoba zaposlena po ovom natječaju raditi pola radnog vremena u Preseki i Rakovcu u predškoli, a drugu polovinu radnog vremena kao ispomoć i zamjena u redovnim odgojno-obrazovnim skupinama.

Gđa Novosel, predsjednica otvorila je raspravu.

Nije bilo pitanja ni primjedbi te je gđa Novosel, zamjenica predsjednice dala na usvajanje donošenje odluke o raspisivanju natječaja.

Prijedlog je jednoglasno usvojen.

Upravno vijeće donosi

O D L U K U

I.

Raspisuje se natječaj za radno mjesto odgojitelja/ice na određeno puno radno vrijeme, jedan izvršitelj, za provođenje obveznog programa predškole u Preseki i Rakovcu te ispomoć i zamjena u redovnim odgojno-obrazovnim skupinama.

II.

Ova Odluka stupa na snagu danom donošenja.

Predsjednica Upravnog vijeća

Maja Novosel

Ad. 4.

Gđa Novosel, predsjednica dala je riječ gđi Prelog, zamjenici za vrijeme privremene spriječenosti ravnatelja.

Gđa Prelog, zamjenica za vrijeme privremene spriječenosti ravnatelja rekla je da s obzirom na povećanje troškova vrtića, prvenstveno hrane i energenata, predlaže povećanja cijene vrtića za roditelje na 700,70 kn, da drugo dijete plaća 75% cijene, a treće dijete da i dalje bude besplatno. Predlaže da najmanji broj dana izostanka djeteta za umanjenje cijene vrtića za taj mjesec bude 10 radnih dana u kontinuitetu te da u tom slučaju roditelji također plaćaju 75% cijene vrtića.

Gđa Novosel, predsjednica otvorila je raspravu.

Gđa Lončarić Kelečić, predstavnica roditelja pitala je na temelju čega je zamjenica ravnateljice predložila upravo takvu cijenu.

Gđa Prelog, zamjenica za vrijeme privremene spriječenosti ravnatelja odgovorila je da se prijedlog temelji na povećanju cijene hrane, energenata i drugih potrepština te je naglasila da Dječji vrtić Vrbovec trenutno ima najnižu cijenu, da će i ostati najpovoljniji u okolici, ali da se s cijenom od 550,00 kn mjesečno više ne bi mogli pokrivati troškovi vrtića.

Gđa Novosel, predsjednica rekla je kako roditelji već pitaju te da očekuju povećanje cijene, a smatra da je cijena i dalje prihvatljiva.

Gđa Prelog, zamjenica za vrijeme privremene spriječenosti ravnatelja rekla je da je cijena u Gradecu 800,00, s time da su vrtići iz ruralnih sredina sufinancirani još od strane Ministarstva za demografiju, obitelj, mlade i socijalnu politiku. Naglasila je još da se ne može računati s punim iznosom jer u vrtiću ima pedeset braće i sestara, a puno se gubi zbog izostanaka djece.

Drugih pitanja i primjedbi nije bilo te je gđa Novosel, predsjednica predložila donošenje odluke.

Upravno vijeće donosi

O D L U K U

I.

Predlaže se Gradskom vijeću Grada Vrbovca izmjena Odluke o sudjelovanju roditelja u pokriću dijela troškova usluga vrtića u dijelu koji se odnosi na iznos sudjelovanja roditelja djece s prebivalištem na području grada Vrbovca u pokriću dijela troškova usluga vrtića:

Iznos sudjelovanja roditelja-korisnika usluga djece s prebivalištem na području grada Vrbovca u ekonomskoj cijeni redovitih programa za dijete mjesečno:

Za cjelodnevni boravak 700,71 kn (93,00 € po tečaju 7,53450)

Za skraćeni boravak 350,36 kn (46,50 € po tečaju 7,53450)

Umanjenje sudjelovanja roditelja-korisnika usluga prema kriterijima:

1. Za drugo dijete u obitelji koje istovremeno upisano u program Dječjeg vrtića - 25%
2. za treće i svako sljedeće dijete u obitelji koje je istovremeno upisano u program Dječjeg vrtića i u druge predškolske ustanove - 100%
3. za vrijeme korištenja godišnjeg odmora, plaćenog ili neplaćenog dopusta ili bolesti djeteta najmanje 10 radnih dana kontinuirano, uz potvrdu liječnika ako je dijete bilo bolesno ili kopiju rješenja, odluke ili potvrde o godišnjem odmoru odnosno dopustu - 20%
4. za vrijeme korištenja godišnjeg odmora, plaćenog ili neplaćenog dopusta roditelja ili bolesti djeteta mjesec dana kontinuirano, uz potvrdu liječnika ako je dijete bilo bolesno ili kopiju rješenja, odluke ili potvrde o godišnjem odmoru odnosno dopustu - 50%

II.

Ova Odluka stupa na snagu danom donošenja.

O b r a z l o ž e n j e

Zamjenica za vrijeme privremene spriječenosti ravnatelja predložila je na sjednici Upravnog vijeća povećanje iznosa sudjelovanja roditelja u pokriću dijela troškova usluga vrtića zbog povećanja troškova vrtića, prvenstveno troškova hrane i energenata te drugih potrepština, uz obrazloženje da se s trenutnim iznosom kojim roditelji sudjeluju u pokriću dijela troškova usluga vrtić više neće moći podmirivati financijske obveze.

Predsjednica Upravnog vijeća:

Maja Novosel

Ad. 5.

Gđa Marjanac, tajnica upoznala je članove Upravnog vijeća s time da je potrebno provesti nabavu za plin, obzirom da Plin Vrbovec prestaje s distribucijom plina na području grada Vrbovca. Potrebno je provjeriti još neke detalje s Gradskom Plinarom Zagreb, za koju je vjerojatno da će prihvatiti distribuciju plina prema vrtiću, kako bi se postupak nabave korektno odradio te je u planu za sljedeći dan sazvati sjednicu Upravnog vijeća kako bi se donijela Odluka o pokretanju postupka nabave.

Drugih pitanja, primjedbi i mišljenja nije bilo te je gđa Novosel, zamjenica predsjednice zaključila sjednicu u 19.45 sati.

Zapisničarka: Predsjednica Upravnog vijeća

Višnja Marjanac Maja Novosel

KLASA: 007-04/22-01/02

URBROJ: 238-32-69-04-22-10